b'\n_START_ARTICLE_\n8. vlada Republike Slovenije\n_START_PARAGRAPH_\n8. vlada Republike Slovenije je bila vlada Republike Slovenije, ki je svoj mandat za\xc4\x8dela 3. decembra 2004 in kon\xc4\x8dala 21. novembra 2008.\n_START_SECTION_\nZgodovina\n_START_PARAGRAPH_\nNa dr\xc5\xbeavnozborskih volitvah leta 2004 je 29% odstotkov glasov prejela Slovenska demokratska stranka in je tako postala najmo\xc4\x8dnej\xc5\xa1a parlamentarna stranka. Za mandatarja je predlagala predsednika stranke, Janeza Jan\xc5\xa1o, ki ga je predsednik Republike Slovenije Janez Drnov\xc5\xa1ek tudi potrdil._NEWLINE_Prvo interpelacijo proti delu Vlade oz. posameznemu ministru je bila vlo\xc5\xbeena v oktobru 2006 in sicer proti ministru za kulturo Vasku Simonitiju, ki pa jo je Dr\xc5\xbeavni zbor Republike Slovenije zavrnil 30. novembra istega leta. _NEWLINE_1. decembra 2006 je bila opravljena prva sprememba v ministrskem zboru, saj je Dr\xc5\xbeavni zbor RS, na predlog Janeza Jan\xc5\xa1a, sprejel razre\xc5\xa1itev ministra za delo, dru\xc5\xbeino in socialne zadeve mag. Janeza Drobni\xc4\x8da. _NEWLINE_12. decembra 2006 je Dr\xc5\xbeavni zbor za\xc4\x8del preu\xc4\x8devati drugo interpelacijo, ki jo je vlo\xc5\xbeila Liberalna demokracija Slovenije 11. oktobra; tokrat proti ministru za zdravje Andreju Bru\xc4\x8danu Interpelacija je bila zavrnjena naslednji dan._NEWLINE_30. avgusta 2007 so ministri za zdravje Andrej Bru\xc4\x8dan, minister za promet Janez Bo\xc5\xbei\xc4\x8d in minister za visoko \xc5\xa1olstvo, znanost in tehnologijo Jure Zupan podali odstopno izjavo; Jan\xc5\xa1a je njihov odstop sprejel.'